A4-0227/96

Σχέδιο σύστασης του Συμβουλίου σχετικά με δελτίο στάθμευσης για άτομα με ειδικές ανάγκες (COM(95)0696 - C4-0082/96 - 95/0353(SYN))

πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η Ευρωπαϊκή Διάσκεψη των Υπουργών Μεταφορών (ECMT) αποτελεί πλαίσιο ευρύτερο της Ένωσης εντός του οποίου έχουν ήδη υπάρξει ενέργειες προς ενθάρρυνση της παροχής και της αμοιβαίας αναγνωρίσεως των δελτίων στάθμευσης για άτομα με ειδικές ανάγκες (σύσταση της ECTM Δεκεμβρίου 1977)[semigr ] ότι η έκθεση προόδου για την ως άνω σύσταση καθώς και πολλές άλλες αντιδράσεις είναι υπέρ του να προωθηθούν περαιτέρω και να αναγνωρισθούν αμοιβαίως τα δελτία στάθμευσης για άτομα μειωμένης κινητικότητας τα οποία εκδίδουν τα κράτη μέλη[semigr ]

(Τροπολογία 2)

Αιτιολογική σκέψη 6β (νέα)

>Κείμενο μετά την ψηφοφορία στο ΕΚ>

ότι οι κάτοχοι του δελτίου στάθμευσης πρέπει να είναι πλήρως ενημερωμένοι ως προς τις διευκολύνσεις των οποίων τυγχάνουν στα κράτη μέλη[semigr ]

(Τροπολογία 3)

Σύσταση 1

>Αρχικό κείμενο>

1. να θεσπίσουν το ειδικό δελτίο στάθμευσης για τα άτομα με ειδικές ανάγκες το οποίο θα χορηγείται στα άτομα με ειδικές ανάγκες σύμφωνα με τις αντίστοιχες εθνικές διατάξεις κατά το ενιαίο κοινοτικό υπόδειγμα όπως αυτό περιγράφεται στο παράρτημα[semigr ]

>Κείμενο μετά την ψηφοφορία στο ΕΚ>

1. να θεσπίσουν ένα κοινοτικό ειδικό δελτίο στάθμευσης για τα άτομα με ειδικές ανάγκες το οποίο θα χορηγείται στα άτομα με ειδικές ανάγκες σύμφωνα με τις αντίστοιχες εθνικές διατάξεις κατά το ενιαίο κοινοτικό υπόδειγμα όπως αυτό περιγράφεται στο παράρτημα και το οποίο θα χρησιμοποιείται εκ παραλλήλου με τα υφιστάμενα αντίστοιχα δελτία που εκδίδουν τα κράτη μέλη ή οι περιφέρειες[semigr ]

(Τροπολογία 4)

Σύσταση 2

>Αρχικό κείμενο>

2. να αναγνωρίσουν αμοιβαία τα ειδικά δελτία στάθμευσης για τα άτομα με ειδικές ανάγκες που έχουν θεσπισθεί σύμφωνα με το ενιαίο κοινοτικό υπόδειγμα από κάθε κράτος μέλος κατά τρόπον ώστε ο κάτοχος ενός τέτοιου δελτίου να μπορεί να επωφελείται των διευκολύνσεων στάθμευσης που συνδέονται με το δελτίο αυτό και παραχωρούνται από το κράτος μέλος στο οποίο βρίσκεται[semigr ]

>Κείμενο μετά την ψηφοφορία στο ΕΚ>

2. να αναγνωρίσουν αμοιβαία τα κοινοτικά ειδικά δελτία στάθμευσης για τα άτομα με ειδικές ανάγκες που έχει θεσπισθεί σύμφωνα με το ενιαίο υπόδειγμα από κάθε κράτος μέλος κατά τρόπον ώστε ο κάτοχος ενός τέτοιου δελτίου να μπορεί να επωφελείται των διευκολύνσεων στάθμευσης που συνδέονται με το δελτίο αυτό και παραχωρούνται από το κράτος μέλος στο οποίο βρίσκεται[semigr ]

(Τροπολογία 5)

Σύσταση 3

>Αρχικό κείμενο>

3. να περιορίσουν τη χορήγηση του δελτίου στάθμευσης για τα άτομα με ειδικές ανάγκες αποκλειστικά στα άτομα με ειδικές ανάγκες που παρουσιάζουν μειωμένη κινητικότητα[semigr ]

>Κείμενο μετά την ψηφοφορία στο ΕΚ>

3. να περιορίσουν τη χορήγηση του δελτίου στάθμευσης για τα άτομα με ειδικές ανάγκες αποκλειστικά στα άτομα στα οποία νομίμως εκδίδεται δελτίο σταθμεύσεως στο κράτος τους[semigr ]

(Τροπολογία 6)

Σύσταση 3α (νέα)

>Κείμενο μετά την ψηφοφορία στο ΕΚ>

3α. να εκδίδουν, σε συνδυασμό με την χορήγηση δελτίου στάθμευσης για άτομα με ειδικές ανάγκες, κατάλογο που θα περιλαμβάνει τις εθνικές διευκολύνσεις στάθμευσης σε κάθε κράτος μέλος της ΕΕ.

(Τροπολογία 7)

Σύσταση 4

>Αρχικό κείμενο>

4. να λάβουν τα απαραίτητα μέτρα ώστε η θέσπιση των δελτίων στάθμευσης για άτομα με ειδικές ανάγκες σύμφωνα με το ενιαίο κοινοτικό υπόδειγμα καθώς και η αμοιβαία τους αναγνώριση να πραγματοποιηθούν το αργότερο την 1 Ιανουαρίου 1998[semigr ]

>Κείμενο μετά την ψηφοφορία στο ΕΚ>

4. να λάβουν τα απαραίτητα μέτρα ώστε η θέσπιση του κοινοτικού δελτίου σταθμεύσεως για άτομα με ειδικές ανάγκες σύμφωνα με το ενιαίο υπόδειγμα καθώς και η αμοιβαία τους αναγνώριση να πραγματοποιηθούν το αργότερο την 1 Ιανουαρίου 1998[semigr ]

(Τροπολογία 8)

Παράρτημα

Σύσταση Δ, δεύτερο εδάφιο, 5η παύλα

>Αρχικό κείμενο>

- προαιρετικά: τον αριθμό κυκλοφορίας του οχήματος

>Κείμενο μετά την ψηφοφορία στο ΕΚ>

διαγράφεται

(Τροπολογία 9)

Παράρτημα

Παράγραφος Δ, τέταρτο εδάφιο, σημεία 3-5

>Αρχικό κείμενο>

3. την ημερομηνία γέννησης του κατόχου[semigr ]

4. την ταχυδρομική διεύθυνση του κατόχου[semigr ]

5. την υπογραφή του κατόχου.

>Κείμενο μετά την ψηφοφορία στο ΕΚ>

3. διαγράφεται

4. διαγράφεται

5. την υπογραφή ή άλλο εγκεκριμένο σήμα του κατόχου[semigr ]

5α. τη φωτογραφία του κατόχου.

(Τροπολογία 10)

Παράρτημα

Παράγραφος Δ, πέμπτο εδάφιο, σημείο 2

>Αρχικό κείμενο>

2. την ένδειξη:

«σε περίπτωση χρησιμοποίησης του δελτίου αυτό θα πρέπει να τοποθετείται στην εσωτερική όψη του ανεμοθώρακα ή ελλείψει τέτοιου στο πρόσθιο μέρος του οχήματος κατά τρόπον ώστε η πρόσθια όψη του να είναι σαφώς και πλήρως ορατή».

>Κείμενο μετά την ψηφοφορία στο ΕΚ>

2. την ένδειξη:

«σε περίπτωση χρησιμοποίησης του δελτίου τούτο πρέπει να εκτίθεται στο πρόσθιο μέρος του οχήματος κατά τρόπον ώστε μόνον η πρόσθια όψη του δελτίου να είναι σαφώς ορατή για τις ανάγκες ελέγχου».

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης σχεδίου σύστασης του Συμβουλίου σχετικά με δελτίο στάθμευσης για άτομα με ειδικές ανάγκες (COM(95)0696 - C4-0082/96 - 95/0353(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0696 - 95/0353(SYN)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ και το άρθρο 75, παράρτημα 1, σημείο γ) της Συνθήκης ΕΚ (C4- 0082/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Κοινωνικών Υποθέσεων και Απασχόλησης (A4-0227/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί το Συμβούλιο να συμπεριλάβει στην κοινή θέση που θα εγκρίνει σύμφωνα με το άρθρο 189 Γ, σημείο α) της Συνθήκης ΕΚ τις τροποποιήσεις που ενέκρινε το Κοινοβούλιο[semigr ]

3. ζητεί την έναρξη της διαδικασίας συνεννόησης στην περίπτωση κατά την οποίαν το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει στην περίπτωση κατά την οποίαν το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.